Мұрат Амангелдіұлы Мансұров

Мұрат Амангелдіұлы Мансұров (7.05.1963, Қарағанды облысы Егіндібұлақ ауылында туған) - мүсінші. Қазақ. ҚР Көркемөнер академиясының толық мүшесі (2006 жылдан). Ата-анасы Әкесі - Амангелді Мансұрұлы Ыбраев, марқым, профессор, математик. Анасы - Жанғалиева Мария, зейнеткер, оқытушы, ҚР ҒА ҒЗИ қызметкері болған. Білімі * Н.В. Гоголь атындағы Алматы көркемсурет училищесін (1983) мүсінші мамандығы бойынша; * В.И. Мухина атындағы Ленинград жоғары көркемсурет-өнеркәсіптік училищесін (1991) «Монументалды мүсін» мамандығы бойынша үздік бітірген. Шығармалары * «Тәуелсіздік монументін» (Алматы қаласы, 1997), * ҚР қаржы министрлігі ғимараты алдындағы жаңа алаңдағы «Өмір ағашы» мүсіндік композицияны (2000), * «Қазақ елі» монументін (Астана қаласы, 2009) - жасаушы авторлық ұжымның қатынасушысы; * «Қазақ хандығын қалаушы Керей мен Жәнібекке» - монументін жасаушы авторлық ұжымның жетекшісі (Астана қаласы, 2010). * ҚР Жоғарғы Сот ғимаратының жанындағы «Сот әділдігі монументінің» (1998), * ҚазМЗУ ғимаратының жанындағы «Фемида» мүсінінің (Алматы қаласы, 2001), * Бас прокуратура ғимаратыныңалыдындағы «Барыстар» мүсінінің (Астана қаласы, 2002), * Оқушылар сарайына арналған Махамбет Өтемісұлы мүсіндік бюсінің (Астана қаласы, 2004), * «Думан» сауық кешенінің ықшам сәулет-сәндік пішіндер мен мүсінінің (Астана қаласы, 2005), * «Арай» паркіндегі ықшам сәулет пішіндер мен 16 жауынгердің мүсінінің (Астана қаласы, 2007), * Жаңа көпірдегі «Арқарлар» мүсінінің (Астана қаласы, 2007), * «Фемида» ҚазМЗУ жаңа ғимаратының алдындағы мүсіннің (Астана қаласы, 2008), * «Астана-Бурабай» сәулеттік композицияның (2009), * ҚР Еңбек сіңірген бапкері, Қазақ футболының негізін салған А.В. Хохманның барельефінің (2010) авторы. * «Арай» ¥лттық мейрамханалық кешенінің алдында 1-ші кинетикалық (қозғалатын) мүсін орнатқан (Астана қаласы, 2008). * «Джунгли» сауық кешенінің интерьерлерін сәнді безендірудің (Астана қаласы., 2006); * Қуғын-сүргін және тоталитаризм құрбандары мұражайының (Ақмола облысы Ақмол ауданы, 2007) әзірлеушісі әрі орындаушысы. Көрмелерде Республикалық және халықаралық көрмелердің қатысушысы. Жұмыстары АҚШ, Израиль, Германия, Голландия мемлекеттерінің жеке коллекцияларында сақталуда. Еңбек жолы * 1996 жылдан - ҚР Көркемсурет қорының бас суретшісі. * 2003-2007 жылдары - Л.Н. Гумилев атындағы Еуразия ұлттық университетінің «Сәулет және дизайн» кафедрасының аға оқытушысы. * 2010 жылдан бөрі - «Астана қаласы Сәулет және қала салушылық басқармасы» MM «Көркесуретті құю комбинаты» МҚК директорының бірінші орынбасары. Ұйымдастырушылық қызметі * «Мүсіндер паркі» Халықаралық жаңа астанаға арналған мүсін бойынша симозиумнің (Астана қаласы, 1998); * Түркістанның 1500 жылдығына арналған мүсін бойынша симпозиумнің (1999); * «Өнеркәсіптік мүсін және шағын сәулет пішіндері» 1-ші Республикалық симпозиумның (Астана қаласы, 2003), * Халықаралық мүсін бойынша симпозиумнің (Павлодар қаласы, 2003), * әлем деңгейіндегі өнертанушылар, тәлімгерлер мен мүсіншілердің тартылуымен 1-ші Халықаралық мүсін бойынша конференцияның (Астана қаласы, 2006) ұйымдастырушысы. Қоғамдық жұмысы * Астана қаласы ҚР Көркемөнер академиясының филиал директоры; * ҚР Суретшілер одағының мүшесі (1992 жылдан), * ҚР Дизайнерлер одағының мүшесі (1994 жылдан). * ҚР ескерткіштер мен монументтерді қабылдау ҚР Мемлекеттік комиссиясының (2008), * Қалалық көркем кеңесінің (Астана қаласы, 2010), Астана қаласы Суретшілер одағы басқармасының (2010 жылдан) мүшесі. Марапаттары * «Шабыт» фестивалінің лауреаты (1998). * «Астана» медалімен (1998), * ҚР Көркемөнер академиясының алтын медалімен (2007) марапатталған. *ҚР Президенттік стипендияның иегері (1997). Отбасы * Үйленген. Жұбайы - Қализатова Айман Серікбайқызы (1972 жылы туған), медицина ғылымдарының кандидаты, Астана қаласы Медициналық университетінде қызмет істейді. * Қыздары - Мансұрова Әсел Мұратқызы (1987 жылы туған), Мәнсұрова Әнел Мұратқызы (1993 жылы туған), Мансұрова Меруерт Мұратқызы (2000 жылы туған); * Ұлдары - Мансұров Мақсұт Мұратұлы (2003 жылы туған), Мансұров Арлан Мұратұлы (2005 жылы туған). Дереккөздер